Sjálfstæðiskonur á Akranesi styrkja Mæðrastyrksnefnd nú á aðventunni . Átaki þeirra lýkur 20. desember nk . Sjálfstæðiskonur um land allt hafa tekið höndum saman og efna til söfnunar fyrir Mæðrastyrksnefndir um land allt . Söfnunin , Tökum höndum saman – styðjum barnafjölskyldur í vanda , hófst 7. desember og stendur til 20. desember eins og áður segir . Söfnunin felst í því að kaupa kort að andvirði frá 500 krónum til 5000 króna hjá eftirtöldum söluaðilum á Akranesi : Einarsbúð , Dýrfinnu og Finni gullsmiðum , Krónunni , Bónus , N1 og Húsasmiðjunni .